બીજી બાજુ દક્ષિણ ગુજરાતનાં કેટલાક ભાગોમાં હળવો વરસાદ પડી રહ્યો છે. ગુજરાત ઉપર અપરએર સાયક્લોનની સ્થિતિ પ્રવર્તી રહી છે. ભારે વરસાદની ચેતવણી જારી કરવામાં આવ્યા બાદ તંત્ર હજુ પણ સાવધાન છે. રાજ્યના તમામ ભાગોમાં પારો ૪૦થી નીચે પહોંચી ગયો છે. પરંતુ જો ગાંધીનગરની વાત કરીએ તો અહી પારો ૪૦ રહ્યો હતો. અમદાવાદમાં પણ હળવા વરસાદી ઝાપટા પડવાની સંભાવના વ્યક્ત કરવામાં આવી છે. હવામાન ખાતા દ્વારા ગુજરાતમાં ખાસ કરીને દક્ષિણ ગુજરાત, સૌરાષ્ટ્ર અને ઉત્તર ગુજરાતના કેટલાક વિસ્તારોમાં ભારેથી અતિ ભારે વરસાદની આગાહી કરવામાં આવી હતી અને કેટલાક ભાગોમાં તો વરસાદી પ્રકોપની સ્થિતિની પણ શક્યતા હતી કારણ કે, ગુજરાતનાં ચોમાસા માટે બે સીસ્ટમનું જાર બની રહ્યું હતુ પરંતુ આ ખતરો હવે ટળ્યો છે. તેને લઇ હવે રાજયમાં વરસાદી જાર ઘટવાની પૂરી શકયતા છે.